মেকানিকেল এঞ্জিনিয়াৰিঙৰ বি টেক ১ম বৰ্ষৰ ছাত্ৰী, কৰ্নাটকৰ নাগাশ্ৰী আইথালে বুধবাৰে পুৱা নিজৰ কোঠাতে ডিঙিত ছিপ লৈ 'আত্মহত্যা' কৰিছে। যোৱা সময়চোৱাত কমেও ৬টাকৈ আত্মহত্যাৰ গোচৰ ৰুজু হৈছে আই আই টিখনত।
'আত্মহত্যা' কৰা নাগাশ্ৰী আইথাল। ছবি ফে'ছবুকৰ পৰা।
আত্মহত্যাৰ ভূতে পিছ নেৰা হৈছে আই আই টি গুৱাহাটীৰ। যোৱা মাহত এজন কৰ্মচাৰীৰ আত্মহত্যাৰ পিছত শিক্ষানুষ্ঠানখনত বুধবাৰে ডিঙিত ছিপ লৈ 'আত্মহত্যা' কৰিছে বি টেক ১ম বৰ্ষত পঢ়ি থকা কৰ্নাটকৰ ছাত্ৰী নাগাশ্ৰী আইথালে।
মেকানিকেল এঞ্জিনিয়াৰিঙৰ ছাত্ৰী আইথাল শিক্ষানুষ্ঠানখনৰ ধনশিৰী হ'ষ্টেলৰ আৱাসী আছিল।
আইথালৰ সৈতে একেটা কোঠাতে বাস কৰা আনগৰাকী ছাত্ৰী ৰাতিপুৱাৰ শ্ৰেণীলৈ যোৱাৰ পিছতে ছাত্ৰীগৰাকীয়ে চিলিং ফেনত ফাঁচ লৈ আত্মহত্যা কৰে বুলি অভিযোগ উঠিছে।
আত্মহত্যাৰ প্ৰকৃত কাৰণ এতিয়াও জানিব পৰা হোৱা নাই। আৰক্ষীয়ে তদন্ত চলাই আছে।
যোৱা মাহত আই আই টি খনত ঠিকা ভিত্তিত ৰান্ধনি হিচাপে কৰ্মৰত বাইহাটা চাৰিআলিৰ কিশোৰ বৰুৱা নামৰ যুৱক এজনে চিলিং ফেনত ফাঁচ লৈ আত্মহত্যা কৰিছিল।
আই আই টিখনত অধ্যয়নৰত কেইবাজনো ছাত্ৰই ইয়াৰ পূৰ্বে ফাঁচ লগাই বা ওখ বিল্দিঙৰ পৰা জঁপিয়াই আত্মহত্যা কৰাৰ ঘটনা ঘটিছিল।
আই আই টি গুৱাহাটীত এতিয়ালৈকে অতি কমেও ৬টা আত্মহত্যাৰ গোচৰ ৰুজু হৈছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
